**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2026. január 22-én tartandó**

**rendkívüli ülésére**

Az előterjesztés tárgya: **Az Építési és Közlekedési Minisztérium által a Dessewffy-kastély rekonstrukciójára kiadott** **EPAT/9056-2/2025/TÁMOFO számú támogatói okirat utólagos elfogadásáról és a kastély épületének a további hasznosításáról**

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/133-2/2026

Az előterjesztést véleményező bizottságok a hatáskör megjelölésével:

A rendkívüli ülés előterjesztéseit a bizottságok nem tárgyalják.

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés: -

Tiszavasvári, 2026. január 21.

Arató Atilla

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**Az Építési és Közlekedési Minisztérium által a Dessewffy-kastély rekonstrukciójára kiadott** **EPAT/9056-2/2025/TÁMOFO számú támogatói okirat utólagos elfogadásáról és a kastély épületének a további hasznosításáról**

Tisztelt Képviselő-testület!

Tiszavasvári Város Önkormányzata támogatási kérelmet nyújtott be az Építési és Közlekedési Minisztériumhoz Dessewffy-kastély felújítására vonatkozóan. A kérelmet személyesen Lázár János miniszternek adtam át 2025. december 01. napján. Akkor miniszter úr már szóban ígéretet tett, hogy 1.000.000.000,- Ft támogatást biztosít a Dessewffy kastély állagmegóvására.

Az Építési és Közlekedési Minisztérium Közbeszerzésekért, Társaságfelügyeletért és Vagyongazdálkodásért Felelős Helyettes Államtitkárság, Támogatáskezelési Főosztály, Építészeti Támogatási Osztálya 2025. december 10. napján tájékoztatott írásban a pozitív döntésről és kérte, hogy a Támogatói okirathoz szükséges iratokat 2025. december 18. napjáig készítsük össze és juttassuk el a részükre. A dokumentumok elkészültek és a minisztérium 2025. december 23-án a támogatási összeget kiutalta az önkormányzat részére.

A projekt keretében összesen bruttó 1.000.000.000,- Ft összegben nyert el támogatást az önkormányzat. A vissza nem térítendő támogatásra vonatkozó a támogatói okirat 2026. január 20-án megérkezett.

A pályázatból a kastély teljes tetőszerkezete kerül felújításra mely az ácsmunkákon kívül magába foglal építészeti és bádogozási munkálatokat, mint az ereszpárkányok és szemöldök párkányok rekonstrukciója és a csapadékvíz elvezető csatornákat. Az épület balszárnyán található kápolna teljes felújításra kerülne, ezzel együtt a belső tér bútorozása is megtörténne, így igény szerint egyházi szertartások helyszíneként szolgálhat. A város felöli homlokzat, a kápolnától a középrizaliti (elülső főbejárat) résszel bezárólag kerül felújításra. A kivitelezésre fordított összeg 840.380.000,- Ft, eszközökre fordított összeg 30.000.000,- Ft, a fennmaradó 129.620.000,- Ft költség kerül ráfordításra a tervezésre, különböző anyagvizsgálatok és épület diagnosztikákra, engedélyezési eljárásokra, projektmenedzsmenti tevékenységre. A rekonstrukció ütemezése szerint a 2026. évben a feltárások kutatások és tervezési szakasz valósulna meg, ezt követően a közbeszerzés kerülne kiírásra, melynek sikeres lebonyolítását követően 2026 novemberében a kivitelezési szakaszba lép a projekt. A kivitelezés várhatóan 1 évet venne igényben, így a beruházás 2027 decemberében záródna.

Az önkormányzat a felújítást követően további felújítást kíván végezni a kastélyon és egy új funkcióval kívánja ellátni. A kápolna felőli szárnyban emlékterem és múzeum kerülne kialakításra, mely a Dessewffy család emléke előtt tisztelegne, továbbá a múzeumban ki nem állított tárgyak kerülnének kiállításra. A középső részben lovagterem és előcsarnokban rendezvény terem kerülne kialakításra egy kávézóval. A rendezvény terem több eseménynek is helyet tudna biztosítani, akár esküvői, koncert, vagy konferencia helyszínként is szolgálhat. A kastély jobboldali szárnyában szálló kerülne kialakítása ez több szempontból is előnyös. Egyrészt a rendezvényeken résztvevőknek biztosíthat szállást, másrészt a turizmust is segítené. Továbbá sportszállóként is hasznosítható, tekintettel arra, hogy a sportcsarnok és a Lombik sportpálya a kastély szomszédságában található.

Kérem a Tisztelt Képviselő-testületet, hogy a határozat-tervezetet és annak mellékletét képező támogatói okiratot szíveskedjen elfogadni.

Tiszavasvári, 2026. január 21.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2026. (I.22.) Kt. számú**

**határozata**

**Az Építési és Közlekedési Minisztérium által a Dessewffy-kastély rekonstrukciójára kiadott EPAT/9056-2/2025/TÁMOFO számú támogatói okirat utólagos elfogadásáról és a kastély épületének a további hasznosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjaiban foglalt feladatkörében eljárva az előterjesztést megtárgyalta, és az alábbi határozatot hozza:

1. Elfogadja és jóváhagyja az **EPAT/9056-2/2025/TÁMOFO** számon megérkezett támogatói okiratot a határozat 1. számú mellékletében foglalt tartalommal.
2. Felkéri a Polgármestert, hogy gondoskodjon a Támogatási okiratban rögzített tartalom betartásáról.
3. Elfogadja, hogy a kastély épülete új funkciókat kapjon. Jóváhagyja, hogy a jövőben az épület múzeumként, konferenciateremként, kávézóként és szállásként szolgáljon, továbbá a kápolna továbbra is megőrizze funkcióját.
4. Felkéri a polgármestert, hogy további pályázatokat és fedezetet keressen a 3. pontban megnevezett funkciók megvalósítására.

**Határidő**: azonnal **Felelős:** Balázsi Csilla polgármester